Մոտ ապագայում ՀՌՀ- ում սպասվում է միջազգային միջոցառումների պարբերական անցկացում՝ կապված արտաքին քաղաքականության ու անվտանգության խնդիրների հետ: Սիրիական հարցի բազմաշերտությունը, նրա կախվածությունը ներքին մի շարք գործոններից (կրոնական, տնտեսական, ազգային), ինչպես նաև արտաքին խաղացողներից՝ (ԱՄՆ, ԵՄ, ՌԴ, ԻԻՀ, Թուրքիա, Պարսից ծոցի միապետություններ) թելադրում է այդ հարցի ուսումնասիրման անհրաժեշտություն՝ դրա ողջ խորությամբ: Ընդ որում, արաբական հանրապետությունում կատարվածը ազդում է ոչ միայն Մերձավոր Արևելքի, այլ նաև Հարավային Կովկասի, Եվրոպայի, Ռուսաստանի ու այլ մերձ ու հեռավոր կետերի վրա: Սրա հետ կապված՝ ՀՌՀ-ում վերջերս անցկացված միջազգային կոնֆերանսի նման միջոցառումների անցկացումը չափազանց կարևոր է Սիրիայում կատարվելիքի վերաբերյալ ինչպես գիտական ու լրագրողական միջավայրի իրազեկության բարձրացման, այնպես էլ այս բարդ ու միջազգային կարգով վտանգավոր մարտահրավերներ պարունակող անվտանգության հարցին պատասխաններ որոնելու ու գտնելու առումով: